Aalborg Lufthavn har i øjeblikket en kedelig rekord. Her har man nemlig landets største nedgang i passagertal på indenrigsflyvningerne. Men samme tendens kan ses i Aarhus- og Billund Lufthavn. Det skriver Jyllands Posten torsdag. Årsagen til passagernedgangen skyldes dyrere billetter og flere direkte ruter fra provinsen til udlandet. - De stigende oliepriser har fået flyselskaberne til at indføre brændstoftillæg. Dermed er billetterne blevet dyrere, og det koster kunder. Når de helt billige tilbud forsvinder, vælger impulskøberne ofte at blive hjemme, siger direktør i Aalborg Lufthavn, Søren Svendsen, til Jyllands Posten.

Opsummering:
De seneste måneder har Aalborg Lufthavn haft et dyk i passagertallet på knap 12 procent.